# 8 класс

Дарган мезла дарсла план

Дарсла тема: «Предложениела ца журала членти»



# «МикIхIила лицейла» учительница:

# Арсланбекова РайхIянат ХIясбулаевна

# 8 класс

**Дарсла тема:** Предложениела ца журала членти.

**Дарсла мурад:**ДурхIни ца журала члентачил тянишбарни.

**Дарсла чебаъла ваях**I: таблица.

**Дарсла башри.**

I. **Класс дарсличи х**I**ядурбарни.**

II. **Хъули х**I**янчи ахтардибарни.**

Дарган мезлизир предложениела чум бекI член лера? Сегъунти сари илди? К1иибил даражала чум член лера?Дурая илди.

Подлежащее или селис бикIара? Се иргъахъу подлежащеели?Сегъунти суалтас жаваб луга?ИмцIаливан сегъунти гъайла бутIнани иргъахъу подлежащее?

(Учительли дурхIнази сказуемое, объект, аги-кьяйда, дополнение се сарил хьарбиу)

Ил замана 2 дурхIяли доскаличир разборти диру.

Аршикьянала, тукенчилис, адамдеш-девла бутIни хIясибли разбор барес.

ГIялини- морфологический разбор барес.

III. **Сагаси дарс бурни**

**Дарсла тема:** Предложениела ца журала членти.

Ца журала- цагъунти, мешути.

1. Лебли саби ца узира рузира

2. Ругерти учидикиб, ахъдиуб,

гъумличи чярхIдухъун ва дегъуб.

3.Герасимли кабиркуси Мумула хIинцIиръала ва шинна чябхъла хIергъиб.

4. Нушала анхълизир хIунтIенаби, хьанцIаби, духъутIаби вавни лер.

5. Дагра ишбархIира ургьули тIашхIебизур.

1. Лебли саби ца узира рузира

2. Ругерти учидикиб, ахъдиуб, гъумличи чярх|духъун ва дегъуб.

3.Герасимли кабиркуси Мумула ***х|инц|иръал*а** ва шинна чябхъла х|ергъиб.

4. Нушала анхълизир х|унт|енаби, хьанц|аби, духъут|аби вавни лер.

5. Дагра ишбарх|ира ургьули т|ашх|ебизур.

Ишара: Хъалила ца г|ямзилаб мегьла халаси печь алки саби.

Мегьла-селизибад барибсил.

Халаси- размер.

Мегьла халаси-ца журала членти ах|ен.

-Юх, Г|ялини ил сек|ал х|ебариб, х|ебариб.

Х|ебариб, х|ебариб-ца журала член ах|ен, к|ина тикрарбиубси дев.

IV. П**араграфличил тянишбарни.**

§ 33 - белчIес.

V. **Сагаси дарс кагахъни.**

ХIянчи 93 мух1лиличил

ХIянчи 94 белкIес

Селичил тянишдиубра нуша ишбархIи? Селис сарра нуша ца журала членти или дикIути? Предложениела чиди членти ца журала диэс дирара? Сегъунти дугьби ца журалайзи халдарес хIейрара?

VI. ДурхIни, даргала алфавитлизир чум хIярп лера?

Ил алфавитличила бурехIе.

Разиси алфавит

А – хIулрумачиб башар (автобус).

Б – урхьназиб куртIбикIар( бялихъ).

В – гъумла авлахъкадли шин даргес

умцIербашар(валри)

Г – къел дулъули башар ( гурда).

Гъ – дяхIикад хусбикIар( гъяй).

Гь – тагьли гIяярбашар( гьинта).

ГI- шинни бужухIели, зубразибяхI xIербикIар

(гIяргIя).

Д – хIерели гьанкIахъили, дугели шадиб башар

( дугелибуг)

Е, Ё – урус мезла дугьбачи хIерли дуар


Ж – буртличи хьулбикIар (жита).

З– дугели лямцIбикIар ( зубари).

И – рахъ уктемли рашар (исбагьи).

Й – азаддеш бикалли, тяп шинна кIантIван белгъан

(йод).

К – кIантIи кьацIли буцIар( кари) 

КI- бекIличиб бирар рурсила (кIана)

Къ – къадала гербикIар( къаркъа)

Кь– шурмачиб гIяйбикIар (кьяца)

Л – хIурхъачиб хIербирар( лачин)

М – урчиличив вирар ( мурда)

Н – лебталалра ца рирар ( неш)

О – къянкъубала чедир дирар ( очки )

П – арцантала дирар ( пяхIли )

ПI- урбешла, къамала ва кьумала бетарар

( пIялцIикI)

Р – дугал цулбар бирар ( рас)

С – гьанкIли хIелукъули ,абзурли яни бусар ( синка)

Т – сунес диркахъуцад , разили дянгбикIар (тап)

ТI- дахъ мурити дирар, чархлисра дармандирар

(тIутIи)

У – гъумличи хъямбашар ( урхьу)

Ф – набт кертIалли, ухар( фонарь)

Х – диъла г IяхIти дирар( хинк1и)

Хъ– душилаб хIербирар( хъисхъа)

Хь – пушягIунар бирар( хьамхьа )

ХI- гьар адамла дирар( хIулби)

Ц – бара акIубсила кIинчIубачир хIедирар ( цулби)

ЦI- кьар-ургаб цIярбикIар (цIерцI)

Ч – хIулаван ласбикIар, гьуни ахъес хIебирар (чар)

ЧI- даим хъусли башар (чIичIа)

Ш – ранг агарси бирар, жявли бялчуси бирар ( шиша)

Щ – нясдеш хIейгахъуси, зумати цулбар бирар

( щетка)

Ъ, Ь – кIирка хIурпри акIахъес даим икьала дирар.

Ы – хIярпли цаибси мер буцес гьеч бирхIебирар

Э – дехчебли дуцIбикIар (эмхIе)

Ю – буслусличиб бирар ( юргъан)

Я – гIяхIгъубзнала бирар( яхI)

VIII**. Хъули хIянчи**

§33, 5 Ца журала члентачилти предложениеби делкIес.

**Директор\_\_\_\_\_\_\_\_\_\_\_\_\_\_Дибиров И.Д**

**Зам.поУВР\_\_\_\_\_\_\_\_\_\_\_\_\_\_\_\_\_\_Рашидова У.У**

**Посетила\_\_\_\_\_\_\_\_\_\_\_\_\_\_Мирзамагомедова А.М.**